**ДОГОВОР ЗА УСЛУГА**

**№ РД 51-65/11.11.2016 г.**

Днес, 11.11.2016 г., в град София **МИНИСТЕРСТВО НА ЗЕМЕДЕЛИЕТО И ХРАНИТЕ,** представлявано от Десислава Танева – министър на земеделието и хранитеи от Капка Алексиева – началник отдел „Счетоводство“ в дирекция ФУ на МЗХ, наричано за краткост **ВЪЗЛОЖИТЕЛ** и

**„ЕА“ АД,** пререгистрирано в Търговския регистър при Агенция по вписванията към Министерство на правосъдието, със седалище и адрес на управление гр. Плевен 5800, ул. „Сан Стефано“ № 43, ЕИК 114076062, представлявано от Петьо Пенков, в качеството му на изпълнителен директор, наричано по-долу за краткост **ИЗПЪЛНИТЕЛ**, на основание чл. 112 от Закона за обществените поръчки и Решение № РД 52-59 от 21.10.2016 г. на ВЪЗЛОЖИТЕЛЯ се договориха за следното:

1. **ПРЕДМЕТ НА ДОГОВОРА**

**Чл.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши услуга с предмет: **„Изработка на дизайн, отпечатване, брандиране и доставка на рекламни и печатни материали за нуждите на МЗХ“,** съгласно Техническата спецификация на ВЪЗЛОЖИТЕЛЯ, техническото предложение /приложение № 3/ и ценовото предложение /приложение № 7/ на ИЗПЪЛНИТЕЛЯ, подадени в процедурата за възлагане на обществената поръчка по реда на Закона за обществените поръчки - неразделна част от договора.

**ІІ. СРОК И МЯСТО НА ИЗПЪЛНЕНИЕ**

**Чл.2. (1)** Срокът за изпълнение на поръчкатае2 /две/ години, считано от датата на подписване на договора или по-кратък - до достигане на сумата от 200 000 лв. без ДДС, в зависимост от това кое събитие настъпи първо.

**(2)** Срок за изработка на дизайн 2 (два) календарни дни, считано от датата на заявка на Възложителя.

**(3)** Срок за отпечатване и доставка на рекламни и печатни материали, 2 (два) календарни дни, считано от датата на одобрение на дизайна от Възложителя.

**(4)** ИЗПЪЛНИТЕЛЯТ е длъжен да предостави, изготвените от него материали на адреса на МЗХ – гр. София, бул. „Христо Ботев“ № 55.

**ІІІ. ГАРАНЦИЯ ЗА ИЗПЪЛНЕНИЕ**

**Чл.3.** Гаранцията за изпълнение на договора е в размер на 6 000 (шест хиляди) лева без ДДС.

**Чл.4. (1)** При сключването на договора ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение, за срок,надвишаващ срока по чл. 2, ал. 1 с не по-малко от 3 /три/ месеца, която се освобождава в срок до 14 (четиринадесет) дни след окончателното приемане на услугата по реда на чл. 8, ал. 2 от този договор.

**(2)** В случаите на забавено изпълнение, ИЗПЪЛНИТЕЛЯТ удължава валидността на гаранцията съобразно удълженото времетраене на изпълнението.

**Чл.5.** ВЪЗЛОЖИТЕЛЯТ задържа гаранцията, ако в процеса на изпълнение на договора възникне спор между страните, отнесен за решаване от компетентния съд.

**ІV. ПРАВА И ЗАДЪЛЖЕНИЯ НА СТРАНИТЕ**

**Чл.6.** ВЪЗЛОЖИТЕЛЯТ има следните права и задължения:

1. да получава информация от ИЗПЪЛНИТЕЛЯ за хода на работата по изпълнение на услугата, както и да осъществява контрол относно качество и др. във всеки момент от изпълнението на договора, без с това да пречи на ИЗПЪЛНИТЕЛЯ;

2. да получи от ИЗПЪЛНИТЕЛЯ завършената услуга, изпълнена качествено и в съответните срокове;

3. да иска от ИЗПЪЛНИТЕЛЯ преработка, доработка или да откаже приемането на услугата, ако не отговаря на изискванията на Техническата спецификация на ВЪЗЛОЖИТЕЛЯ, неразделна част от този договор и на нормативните изисквания за този вид услуги;

4. да назначи комисия за управление и контрол, която ще следи за качественото и в срок изпълнение на договора, както и за достигане на финансовия му лимит; ще подава заявките за материали; ще одобрява поръчките преди отпечатването им; ще приема материалите чрез подписване на приемо-предавателни протоколи, удостоверяващи извършената от ИЗПЪЛНИТЕЛЯ работа;

5. да предава /по факс и/или електронна поща/ на ИЗПЪЛНИТЕЛЯ чрез комисията по управление и контрол изрична писмена заявка при възникване на необходимост от материали, в която се описват конкретните необходими артикули и техният брой;

6. да дава становище чрез комисията по управление и контрол, относно разработените от ИЗПЪЛНИТЕЛЯ варианти на дизайн на материалите по съответна заявка. Становището се дава в срок до 5 работни дни от получаването на вариантите на дизайн по всяка конкретна заявка;

7. да изготви Протокол за приемане на дейността в срок до 5 (пет) работни дни от предаване на междинен отчет по чл. 7, т. 2;

8. да прави рекламации за явно количествено и качествено несъответствие в момента на доставката;

9. да прави рекламациите за скрити недостатъци на материалите под формата на писмено заявление до Изпълнителя, в което се отправя покана до същия за съставяне и подписване на Констативен протокол от представители на двете страни, като ИЗПЪЛНИТЕЛЯТ се задължава да отстрани недостатъците за своя сметка в срок до 3 (три) работни дни.

10. да заплати договореното възнаграждение по реда и условията на чл. 9 на база изпълнените заявки и приетите материали. Заплащането се осъществява по единични цени, съгласно ценовото предложение на ИЗПЪЛНИТЕЛЯ.

**Чл.7.** ИЗПЪЛНИТЕЛЯТ има следните права и задължения:

1. да изпълнява услугата качествено, в съответствие с договорените и нормативните изисквания и съгласно Техническото си предложение и да я предава на ВЪЗЛОЖИТЕЛЯ в срок;

2. да представя междинни отчети за изпълнението в срок до 5-то число на месеца за извършените от него дейности във връзка с изпълнение на поръчката през предходния месец. Отчетът следва да съдържа информация за извършената дейност и копие на подписания приемо-предавателен протокол за доставка. Отчетът се предава на Възложителя с писмо, което се входира в деловодната система на МЗХ. Към тези отчети се прилагат фактури;

3. да представи окончателен отчет за дейността си, съдържащ информация за всички изпълнени дейности. Отчетът се представя в 5-дневен срок от изтичане срока на договора, посочен в чл. 2, ал. 1 по-горе, респ. от достигане на сумата от 200 000 лв. без ДДС;

4. да отстранява за своя сметка в срок до 3 (три) работни дни допуснатите грешки и направени пропуски, констатирани от ВЪЗЛОЖИТЕЛЯ по реда на чл. 6, т. 9 като компенсира ВЪЗЛОЖИТЕЛЯ със същия брой качествено изработени изделия;

5. да предоставя на ВЪЗЛОЖИТЕЛЯ информация за хода на работата по изпълнение на услугата, както и да му осигурява възможност за осъществяване на контрол по изпълнението във всеки момент от изпълнението на договора, без това да пречи на изпълнението;

6. да не предоставя на физически и юридически лица документи и информация, свързани с изпълнението на услугата без писменото съгласие на ВЪЗЛОЖИТЕЛЯ;

7. да представи валидна гаранция за изпълнение на договора в размер на 6 000 (шест хиляди) лева;

8. да следи и информира незабавно ВЪЗЛОЖИТЕЛЯ за достигане финансовия лимит на договора от 200 000 лв. без ДДС;

9. да получава от ВЪЗЛОЖИТЕЛЯ чрез комисията по управление и контрол данни и информация, необходими за изпълнение на поръчката;

10. да изработва и предоставя на Възложителя по 3 различни варианти на дизайн на заявените от страна на ВЪЗЛОЖИТЕЛЯ материали, в срока посочен в техническото предложение на ИЗПЪЛНИТЕЛЯ;

11. да изработи и предостави на ВЪЗЛОЖИТЕЛЯ цветна принтерна разпечатка на материалите и/или мостри на артикулите;

12. да ползва при изпълнението на услугата снимков или друг визуален материал, които да бъде с необходимите уредени авторски права от и за сметка на ИЗПЪЛНИТЕЛЯ;

13. да предостави на ВЪЗЛОЖИТЕЛЯ авторски права върху продуктите, които са създадени във връзка с изпълнението на поръчката;

14. да получи одобрение на дизайна и образеца на всеки рекламен и информационен материал преди цялостното му отпечатване;

15. да осъществи отпечатването на материалите, в срока посочен в техническото предложение на ИЗПЪЛНИТЕЛЯ;

16. да информира ВЪЗЛОЖИТЕЛЯ за хода на подготовката и за изпълнението на договора;

17. да достави материалите до адреса, посочен от ВЪЗЛОЖИТЕЛЯ;

18. да получи посочените в договора суми на база на действително извършените разходи;

19. да иска от ВЪЗЛОЖИТЕЛЯ необходимото съдействие при предаване и получаване на доставката на материалите, предмет на настоящата поръчка;

20. да получи от ВЪЗЛОЖИТЕЛЯ в срок до 5 (пет) работни дни становище по разработените варианти за дизайн на материалите;

21. да получи в срок до 5 (пет) работни дни от предаване на отчета по т. 2 Протокол за приемане на дейността.

**V. ПРИЕМАНЕ**

**Чл.8.** **(1)** Междинното приемане на изпълнението на договора се осъществява, съгласно чл. 7, т. 2 от този договор с подписването на протоколи по чл. 6, т. 7 между ИЗПЪЛНИТЕЛЯ и комисията по управление и контрол, определена съгласно чл. 6, т. 4 от този договор. Междинното приемане на изпълнението на услугата се осъществява на адрес: гр. София, бул. „Христо Ботев“ № 55, сградата на МЗХ.

**(3)** Окончателното приемане на изпълнението на договора се осъществява на адрес: гр. София, бул. „Христо Ботев“ № 55, сградата на МЗХ от комисията по управление и контрол на ВЪЗЛОЖИТЕЛЯ, в присъствието на представител на ИЗПЪЛНИТЕЛЯ след представяне на отчета по чл. 7, т. 3 със съпроводително писмо, регистрирано в деловодната система на МЗХ. Комисията по управление и контрол и представителя на ИЗПЪЛНИТЕЛЯ подписват двустранен протокол, съдържащ констатации за окончателното изпълнение на договора.

**VІ. ЦЕНИ И НАЧИН НА ПЛАЩАНЕ**

**Чл.9. (1)** Цената на договора е до 200 000 /двеста хиляди/ лева без ДДС.

**(2)** За изпълнение на всяка конкретна заявка ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ сума в размер на действително извършените разходи, изчислени на база заявените количества и единичните цени, посочени в ценовото предложение на ИЗПЪЛНИТЕЛЯ, подадено в процедурата за възлагане на обществената поръчка /Приложение № 7 - неразделна част от договора/.

**Чл.10.** Плащанията се извършват чрез банков превод по сметката на ИЗПЪЛНИТЕЛЯ. Банковата сметка на ИЗПЪЛНИТЕЛЯ е:

Банка: УниКредит Булбанк клон Плевен

Банкова сметка: IBAN BG 87 UNCR 9660 1091 8574 01

Банков код: BIC UNCRBGSF

**Чл.11.** ВЪЗЛОЖИТЕЛЯТ ще заплаща възнаграждението за изпълнените през предходния месец заявки в срок до 15 (петнадесет) календарни дни след подписване на всеки конкретен протокол по чл. 6, ал. 7 и издадена фактура от ИЗПЪЛНИТЕЛЯ.

**VІІ. ОТГОВОРНОСТ ПРИ НЕИЗПЪЛНЕНИЕ**

**Чл.12**. **(1)** При забавено предаване на услугата по вина на ИЗПЪЛНИТЕЛЯ, той дължи на ВЪЗЛОЖИТЕЛЯ неустойка в размер на 0.5% от възнаграждението, дължимо за изпълнението на съответната заявка с ДДС за всеки просрочен ден, но не повече от 10%.

**(2)** При виновно неизпълнение на договорно задължение извън случаите по ал. 1, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от съответното договорено възнаграждение с ДДС.

**Чл.13.** Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.

**VІІІ. ПРЕКРАТЯВАНЕ НА ДОГОВОРА**

**Чл.14**. Договорът се прекратява:

1. с изпълнението му;

2.по взаимно съгласие между страните, изразено в писмена форма;

3. с развалянето му по реда на чл. 87 от Закона за задълженията и договорите.

4. с достигането на финансовия лимит от 200 000 лв. без ДДС.

**Чл.15.** ВЪЗЛОЖИТЕЛЯТ може да развали договора едностранно, с писмено уведомление до ИЗПЪЛНИТЕЛЯ, без предизвестителен срок, ако в хода на изпълнението стане явно, че ИЗПЪЛНИТЕЛЯТ просрочва изпълнението на задълженията си или не извършва услугата с нужното качество. В този случай на заплащане подлежат само тези работи, които са извършени качествено и могат да бъдат полезни на ВЪЗЛОЖИТЕЛЯ.

**Чл.16.** ВЪЗЛОЖИТЕЛЯТ може да прекрати договора с писмено уведомяване на ИЗПЪЛНИТЕЛЯ, без предизвестителен срок, ако в резултат на обстоятелства, възникнали след сключването му, не е в състояние да изпълни своите задължения. В тези случаи той заплаща на ИЗПЪЛНИТЕЛЯ фактически извършената работа по реда на чл. 9, като му дължи обезщетение за претърпените вреди от прекратяване на договора.

**ІХ. НЕПРЕОДОЛИМА СИЛА**

**Чл.16.** Непреодолима сила е всяка непредвидима изключителна ситуация или събитие, което е извън контрола на страните и не позволява на една от тях да изпълни задълженията си по договора, възникването му не може да се отдаде на грешка или небрежност от тяхна страна (или от страна на техните изпълнители, представители или служители) и не може да се преодолее при полагане на дължимата грижа.

**Чл.17. (1)** Непреодолимата сила не представлява недостатъци в разработката или материалите или закъснения в предоставянето им, трудови спорове, стачки или финансови затруднения. Страните не отговарят за нарушение на задълженията си по договора, ако не са в състояние да ги изпълняват поради възникване на непреодолима сила.

**(2)** Без да се засягат разпоредбите на раздел VІІІ „Прекратяване на договора“, страната, засегната от непреодолима сила, е длъжна да уведоми незабавно другата страна за възникването на извънредно обстоятелство, като посочи характера, вероятната продължителност и предвидимите последици от възникването му, както и да предприеме всички необходими мерки за ограничаване до минимум на възможните вредни последици.

**(3)** Страната, изпълнението на чието задължение е възпрепятствано от непреодолимата сила, е длъжна да представи в най – кратки срокове и сертификат за непреодолима сила, издаден от Българската търговско – промишлена палата или да докаже наличието й с други релевантни документи и доказателства.

**(4)** След отпадане на обстоятелствата от извънреден характер, които се определят като непреодолима сила, страната, която е дала известието по ал. 2, в седем-дневен срок с писмено предизвестие уведомява другата страна за възобновяване на изпълнението па договора.

**(5)** Ако след изтичане на срока по ал. 4, страната, която е дала известието по ал. 2, не даде известие за възобновяване на изпълнението по договора, втората страна писмено с известие уведомява, че са налице основанията за възобновяване на изпълнението и иска от първата страна да даде известие за възобновяване на изпълнението, като определя и срок за това, който не може да е по – кратък от седем дни.

**(6)** Ако и след изтичане на срока, определен в известието по ал. 5 страната, която е дала известието по ал. 2, не възобнови изпълнението на договора, изправната страна има право да прекрати договора.

**Х. ДОПЪЛНИТЕЛНИ РАЗПОРЕДБИ**

**Чл.17.**  Неразделна част от настоящия договор са :

1. техническа спецификация на възложителя;
2. техническо предложение - Приложение № 3 на ИЗПЪЛНИТЕЛЯ;
3. ценова оферта - Приложение № 7 на ИЗПЪЛНИТЕЛЯ.

**Чл.18.** Всички спорни въпроси във връзка със сключването, изпълнението и прекратяването на този договор са подсъдни на съответния по степен съд в гр. София.

**Чл.19.** За всички неуредени в настоящия договор въпроси се прилагат разпоредбите на Закона за задълженията и договорите и Търговския закон.

Договорът се състави в 3 еднообразни екземпляра - един за ИЗПЪЛНИТЕЛЯ и два за ВЪЗЛОЖИТЕЛЯ.

**ВЪЗЛОЖИТЕЛ: /п/ не се чете ЗА ИЗПЪЛНИТЕЛ: /п/ не се чете**

**МИНИСТЪР: ИЗПЪЛНИТЕЛЕНЕ ДИРЕКТОР:**

**ДЕСИСЛАВА ТАНЕВА ПЕТЬО ПЕНКОВ**

**НАЧАЛНИК ОТДЕЛ /п/ не се чете**

**„СЧЕТОВОДСТВО“:**

**КАПКА АЛЕКСИЕВА**